Ad nuɣal ɣer wawalen i yessexdem;yesseqdec awalen n temnaḍt-nsen ladɣa tamnaḍt n tubiret,xas ulamma taqbaylit d yiwet;ma dayen-nniḍen yessekfal-it-id seg wayen-nniḍen;ayen yessen d wayen yellan di teqbaylit yesseqdec-it di tsuqqilt-agi,ma yella dayen ur yessin ara,ayen ur yufi ara di teqbaylit-nneɣ inuda fell-as;ayen nesseqdac nekkni s tefransist d taɛrabt yesseqdec-it yefka-asen imeslayen i yellan di teqbaylit-neɣ deg tmaziɣt-agi taqburt;yesseqsay daɣen imyura d yemɣaren-agi-nneɣ;ma yella ulac awal-nni di teqbaylit yettmuqul mayella sseqdacen-t di temnaḍin-nniḍenn tefriqt ugafa(tacelḥit;tarifit;tamaziɣt...);akken llan daɣen awalen id-yettawi si lmaṛuk;acku d win yefkan azal ameqqran i wayen ad yasen si tutlayinnniḍen;yesseqdec daɣen isegzawalen n tmaziɣt yefka-asen tallalt yufa-d deg-sen awalen igerzen;tutlayt.net:akken yella anda ur yufi ara ak imeslayen d wawalen ansi ara d-yawi;amek ara icud kra n wawalen ulac-iten di tmaziɣt;maca iǧuba-d s ɣer-s lamaɛna mačči ǧab-d kan;imi aǧabi n wawal ilaq ad yesɛu aẓar acku awal ma yella ur yesɛi ara aẓar ur yesɛi ara anamek;ɣef waya iǧuba-d kra n yimeslayen isqedcen deg usegzawal “akalil”.